NaiveNeuron/SloPal huggingface dataset:
T. Galbavý, poslanec: (2003-12-16):
Na tajné hlasovanie o návrhoch na opakovanú voľbu kandidáta na vymenovanie za sudcu Ústavného súdu Slovenskej republiky bolo vydaných a poslanci si osobne prevzali 132 hlasovacích lístkov, teda na voľbe bolo prítomných 132 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhoch na opakovanú voľbu kandidáta na vymenovanie za sudcu Ústavného súdu Slovenskej republiky si prevzali hlasovacie lístky všetci poslanci. Zo 132 odovzdaných hlasovacích lístkov bolo 16 neplatných a 116 platných. Podľa platných hlasovacích lístkov overovatelia zistili, že za kandidáta Štefana Beneča hlasovalo za 48 poslancov, proti 38 poslancov, zdržalo sa hlasovania 30 poslancov, za Jozefa Kravca hlasovalo za 41 poslancov, proti 41 poslancov, zdržalo sa hlasovania 34 poslancov, za Ladislava Orosza hlasovalo za 21 poslancov, proti 53 poslancov, zdržalo sa hlasovania 42 poslancov. Na schválenie návrhu na voľbu kandidáta na vymenovanie za sudcu Ústavného súdu Slovenskej republiky je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní o návrhoch na opakovanú voľbu kandidáta na vymenovanie za sudcu Ústavného súdu Slovenskej republiky nebol nikto zvolený. Ak nebol ani v opakovanej voľbe zvolený kandidát na vymenovanie za sudcu Ústavného súdu Slovenskej republiky, podľa volebného poriadku sa vykonajú nové voľby na niektorej z ďalších schôdzí Národnej rady Slovenskej republiky. Pán predsedajúci, z mojej strany je to všetko.
Kočiš, Eduard, poslanec NR SR (2023-03-22):
Ja sa ti chcem, Miloš, v prvom rade poďakovať za tvoju rozpravu, aj keď zväčša si to buď hovoril prázdnemu plénu Národnej rady Slovenskej republiky, alebo sa poslanci bavili a nepočúvali tvoju rozpravu, ale to je len znak toho, že všetci si myslia, že Slovensko začína niekde v Bratislave a končí niekde pri Nitre. Nie, kolegyne a kolegovia, Slovensko je aj Horný a Dolný Zemplín a my dvaja o tom čosi vieme, keďže ty pochádzaš z Dolného Zemplína, ja pochádzam z Horného Zemplína. Horný a Dolný Zemplín tvorí osem okresov, z toho sedem okresov je v dvadsiatke najmenej rozvinutých okresov, kolegyne a kolegovia. Zopakujem to ešte raz, sedem z ôsmich je v dvadsiatke najmenej rozvinutých okresov. Pokiaľ nebude dobudovaná D1, to znamená diaľnica cez michalovský okres smerom na ukrajinskú hranicu, pokiaľ nebude dobudovaná R4, tak jednoducho Horný a Dolný Zemplín je odsúdený na dve veci. Prvá vec je totálny exodus nielen ľudského potenciálu a pracovnej sily, ale inteligenčne vyspelého obyvateľstva ďalej na západ či už Slovenska, alebo na západ do západnej Európy a potom je absolútny nezáujem investorov prísť na Horný a Dolný Zemplín a budovať čosi, čomu sa hovorí priemyselné parky. Pretože kde nie je infraštruktúra, kde nie je kvalitná cesta, tam nepríde seriózny investor. Pretože naozaj chodiť po tých našich hrboľoch na východnom Slovensku je obzvlášť ťažké. Jedna pani, neviem si spomenúť, ako sa volala, ale myslím, že desať rokov dozadu telefonovala do jednej relácie, kde bol hosťom vtedajší minister dopravy a povedala mu, že ona preňho má jednoduché riešenie, akým spôsobom postaviť diaľnice na celom Slovensku behom pár mesiacov. On sa tak nadšene spýtal, že ako. Tak ona mu povedala, pán minister, začnite ich stavať z východu na západ. Vtedy by to bolo vyriešené. Pán kolega, hnutie REPUBLIKA tento zákon opäť podporí, tak ako v prvom čítaní.
M. Urbáni, poslanec: (2002-10-15):
I. Presperín, doterajší podpredseda NR SR: Viliam Veteška.
V. Veteška, podpredseda NR SR: (2005-01-18):
Do rozpravy sa teraz zapojí svojím vystúpením pán poslanec Mikuš Tibor. Nech sa páči.
D. Lipšic, podpredseda vlády a minister spravodlivosti SR: (2005-06-22):
Druhá kapitola upravuje vlastne otázky poskytovania vzájomnej právnej pomoci justičnými orgánmi zmluvných strán, otázku zjednodušenia pri overovaní zahraničných verejných listín pre potreby súdneho konania a procesné postavenie občanov druhej zmluvnej strany v súdnom konaní. Tretia kapitola rieši otázku podmienok vzájomného uznávania a výkonu súdnych rozhodnutí v občianskych a obchodných veciach. Štvrtá kapitola obsahuje záverečné ustanovenie. Ustanovenia zmluvy sa použijú prednostne ako lex specialis vo vzťahu k ustanoveniam zákona v medzinárodnom práve súkromnom a procesnom, pričom tieto ustanovenia sú priamo vykonateľné bez potreby ich vnútroštátnej transformácie do právneho poriadku Slovenskej republiky. Navrhovaná slovensko-turecká zmluva doplní zmluvnú základňu medzi oboma štátmi v právnej oblasti a zabezpečí účinnejšiu ochranu práv a oprávnených záujmov občanov oboch štátov. Návrh zmluvy má charakter prednostnej prezidentskej zmluvy, preto podľa čl. 86 písm. d) ústavy sa pred ratifikáciou zmluvy prezidentom vyžaduje súhlas Národnej rady aj rozhodnutie o tom, či ide o zmluvu podľa čl. 7 ods. 5 ústavy. Ďakujem, pán predsedajúci.
Grendel, Gábor, podpredseda NR SR (2023-06-21):
Ďakujeme za informáciu. Prerušujem rokovanie o tomto bode programu. Teraz by sme mali pokračovať v prerušenej rozprave v druhom čítaní o návrhu poslankyne Jany Bittó Cigánikovej na vydanie zákona, ktorým sa mení a dopĺňa zákon č. 581/2004 o zdravotných poisťovniach, tlač 1649. Prosím pani poslankyňu Janu Bittó Gigánikovú, aby zaujala miesto určené pre navrhovateľov, a spoločného spravodajcu z výboru pre zdravotníctvo pána poslanca Mareka Krajčího, aby zaujal miesto určené pre spravodajcov. Do rozpravy je prihlásený spoločný spravodajca pán poslanec Marek Krajčí, ktorému týmto odovzdávam slovo. (Pokračovanie rokovania o návrhu poslankyne Národnej rady Slovenskej republiky Jany Bittó Cigánikovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľadne nad zdravotnou starostlivosťou a o zmene a doplnení niektorých zákonov v znení neskorších predpisov , tlač 1649.)
Figeľ, Ján, podpredseda NR SR (2014-11-08):
Nech sa páči, Pavol Zajac.
Zmajkovičová, Renáta, podpredsedníčka NR SR (2013-03-15):
S reakciou pán poslanec Hlina.
Bugár, Béla, podpredseda NR SR (2017-06-14):
Nech sa páči, prezentujme sa a hlasujeme. (Hlasovanie.) Prítomných 135, za 111, zdržalo sa 24 poslancov. Návrh sme schválili. Nech sa páči, ešte výbory a lehoty.
Zmajkovičová, Renáta, podpredsedníčka NR SR (2012-05-03):
Pán poslanec Duchoň.
P. Hrušovský, predseda NR SR: (2005-11-09):
(Hlasovanie.) 134 prítomných, 79 za, 18 proti, 37 sa zdržalo. Schválili sme pozmeňujúci návrh pani poslankyne Sárközy. Ľ. Navrátilová, poslankyňa: Tretia vystúpila v rozprave pani poslankyňa Angyalová, predniesla 6 pozmeňujúcich návrhov. Aj keď formálne nie sú v kolízii s tým, čo bolo schválené v spoločnej správe, upozorňujem, že ak by sme ich prijali, celý zákon je nevykonateľný.
Ďuriš Nicholsonová, Lucia, podpredsedníčka NR SR (2018-02-14):
Pani spravodajkyňa je opäť pani poslankyňa Nehézová z výboru pre sociálne veci, nech sa páči.
Blanár, Juraj, podpredseda NR SR (2023-02-02):
Osem faktických poznámok na vaše vystúpenie evidujem. Ako prvý pán navrhovateľ Vašečka. Nech sa páči.
M. Fronc, minister školstva SR: (2005-10-27):
Ten prípad, o ktorom hovoríte, vôbec nie je jednoduchý, ale treba poznať aj situáciu bližšie. Po prvé rád by som podotkol, že keď existovala možnosť chodiť do Lopušných Pažití, chodili do Lopušných Pažití aj deti zo Žiliny, a naopak. Mám tu presne vyčíslené, pani poslankyňa, takže to je prvá vec. Druhá vec, ktorú by som rád zdôraznil, že keby sa malo toto uskutočniť, treba povedať, že by museli byť zriadené takéto triedy v siedmich regiónoch. V Žiline je naozaj vybudovaná doplnená, a som sa tam bol osobne pozrieť na tú školu, ktorá je schopná zabezpečiť naozaj kvalitnejšie služby práve pre tieto deti. A problém v Lopušných Pažitiach bol to, že napriek niekoľkým dofinancovaniam stále škola vlastne nebola schopná fungovať z prostriedkov, ktoré dostávala normatívne. Ja som sa rozprával aj s tými rodičmi nakoniec a musím povedať aj s organizáciou Sposa, ktorú si založili, som presvedčený, že snaha krajského školského úradu bola v prvom rade naozaj vytvoriť podmienky, aby deti s autizmom, ktoré potrebujú špeciálnu opateru a nie je práve vhodné tam, kde sú, videl som viacej škôl špeciálnych, kde boli deti s autizmom, myslím si, že tie podmienky, ktoré sa snaží urobiť krajský školský úrad, sú podmienky, ktoré dávajú šancu týmto deťom sa vzdelávať.
Číž, Miroslav, podpredseda NR SR (2015-02-03):
Pán poslanec Beblavý.
Pellegrini, Peter, predseda NR SR (2016-02-11):
Ďakujem pekne. Na vaše vystúpenie nie je žiadna faktická poznámka. Ďalší v rozprave vystúpi pán poslanec Novotný. Nech sa páči.
Ďuriš Nicholsonová, Lucia, podpredsedníčka NR SR (2017-02-08):
Končím všeobecnú rozpravu k tomuto bodu programu. V rámci záverečného slova vystúpi pán navrhovateľ, pán poslanec Igor Matovič. Nech sa páči.
Drdul, Dominik, poslanec NR SR (2021-09-16):
Nejak to... dobre, už to ide, ďakujem. Prosím, pán predseda, aby ste dali hlasovať o tom, že Národná rada prerokuje vládny návrh zákona v druhom čítaní.
Paška, Pavol, predseda NR SR (2014-10-21):
Chcete reagovať, pán poslanec Kuffa? Nech sa páči.
Halgašová, Jarmila, poslankyňa NR SR (2022-10-18):
Žiaľ, mne sa zdá, že konštruktívne diskutujú práve, práve tí liberáli, ktorí teda sú tu označovaní ako za nenávidených, ale na margo vystúpenia, áno dejú sa rôzne veci, a teda útoky aj v Spojených štátoch, ale tento rok a za posledných desať rokov sa na LGBTI komunitu v rámci sveta zaútočilo len nedávno v tomto lete v Osle a teraz v Bratislave. Čiže Slovensko sa naozaj dostalo na popredné miesta, vytvára negatívny obraz o Slovensku v celom svete a naozaj ako vo vzťahu ako k našim občanom. Ako si spomenul, máš jediného syna, ktorého nadovšetko miluješ. Aj ja mám deti a milujem svojich synov, ale skús si teda predstaviť to, že, že ti jedného dňa oznámi, že má priateľa, ako sa dokážeš s touto myšlienkou vysporiadať? Skús si to nafabulovať, lebo to je vážna vec, lebo ja ako matka dvoch detí si želám len jedno, aby moje deti boli šťastné, aby, aby, nepozerám na to, či by boli, alebo neboli homosexuáli, to vôbec neriešim, ale nech sú šťastní. A toto by ma zaujímalo, ja z tohto uhľa pohľadu pozerám, a preto si myslím, že tento zákon, ktorý predkladáme, je správny. Nebola by som šťastná, aby kvôli tomu, že nemôžu, že by nemohli žiť v nejakom nediskriminovanom prostredí a dokonca aj v strachu, že by mi kvôli tomu odišli zo Slovenska a hľadali inú krajinu na plnohodnotný život.
Šeliga, Juraj, podpredseda NR SR (2020-07-07):
Pán poslanec Šimko.
P. Hrušovský, predseda NR SR: (2002-11-14):
(Hlasovanie.) Prítomných je 128 poslancov, za návrh 78, proti 36, zdržalo sa 10, nehlasovali 4. Konštatujem, že návrh sme schválili. Panie poslankyne, páni poslanci, zvolávam poslanecké grémium do rokovacej miestnosti poslaneckého grémia. Budeme pokračovať o 14.30 hodine. Prosím všetkých členov poslaneckého grémia, aby sa dostavili na rokovanie. (Prerušenie rokovania o 14.05 hodine.) (Pokračovanie rokovania o 14.41 hodine.)
Žiga, Peter, podpredseda NR SR (2024-02-09):
Na vaše vystúpenie evidujem dve faktické poznámky. Ako prvý pán poslanec Janckulík.
Blanár, Juraj, podpredseda NR SR (2021-03-30):
Ďalšia s faktickou poznámkou, pani poslankyňa Petra Hajšelová, nech sa páči.
T. Galbavý, poslanec: (2005-11-08):
Dnes tu diskutujeme o predčasných parlamentných voľbách, o ich vhodnosti, potrebnosti a zmysle. Chcem povedať v tejto chvíli, že si myslím, že predčasné parlamentné voľby nie sú vhodné, nie sú potrebné, a teda nemajú zmysel. V každej slušnej demokratickej spoločnosti inštitút predčasných parlamentných volieb sa užíva v krajnej núdzi, vtedy, keď vláda nemôže a nedokáže kormidlovať krajinu, keď parlament nezasadá a neprijíma zákony. Vážené dámy a páni, nič také sa v tejto krajine nedeje, práve naopak, Slovensko už nedostáva demarše o porušovaní ľudských práv a základných slobôd, už nie sme v izolácii, sme súčasťou vyspelej európskej rodiny, dnes nás hodnotia v Európe pozitívne, dokonca nedávno sme sa stali členom Bezpečnostnej rady OSN, naša ekonomika naberá na kondícii, vytvára základné predpoklady na ekonomický rast, ktorý je nevyhnutný na zvyšovanie životnej úrovne občanov. Jediní, komu záleží na predčasných parlamentných voľbách, sú politici, ktorí sa nevedia dočkať, kedy zoberú kormidlo v tejto krajine. Ale, vážené dámy a páni, to vám nedoprajeme a budeme aj tretíkrát zodpovedne vládnuť.
P. Paška, predseda NR SR: (2010-03-09):
(Hlasovanie.) 125 prítomných, 92 za, 32 sa zdržalo, 1 nehlasoval. Aj tento návrh uznesenia sme schválili. Pani poslankyňa Košútová uvedie v druhom čítaní hlasovanie o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene a doplnení niektorých zákonov . Je to tlač 1492.
Hort, Milan, podpredseda NR SR (2011-10-18):
Posledným, kto sa, pardon, pán poslanec Burian bude teraz ešte reagovať. Nech sa páči.
Paška, Pavol, predseda NR SR (2013-03-26):
Hlasujeme. (Hlasovanie.) 132 prítomných, 51 za, 1 proti, 80 sa zdržalo. Návrhy sme neschválili.
Kresák, Peter, poslanec NR SR (2017-10-12):
Pán predsedajúci, zrejme došlo k omylu. Ja som dal hlasovať spoločne o bodoch 1 až 39 s odporúčaním schváliť.
Kollár, Jozef, poslanec NR SR (2011-11-29):
Zasadnutie výboru pre financie a rozpočet bude zajtra o 8.45 hodine. Ďakujem.
Zmajkovičová, Renáta, podpredsedníčka NR SR (2012-09-19):
Pán poslanec Hraško. Poprosím, páni poslanci, keďže ste súhlasili, aby sme dokončili tento bod programu, tak keby sme sa navzájom počúvali. Ďakujem. Poprosím o kľud v rokovacej sále. Pán poslanec Hraško.
Mikuš, Jozef, poslanec NR SR (2013-10-28):
Ďakujem pekne. Vážená pani podpredsedníčka Národnej rady, vážené kolegyne, kolegovia, vážený pán predkladateľ, dovoľte, aby som vás informoval o výsledku prerokovania návrhu poslancov Národnej rady Slovenskej republiky Jána Hudackého, Jána Figeľa a Pavla Zajaca na vydanie zákona o rodinnom podnikaní a o zmene a doplnení niektorých zákonov, ktoré máme pod tlačou 485 v druhom čítaní. Podávam teda informáciu, ktorú máme v tlači 485a, nakoľko spoločná správa gestorským výborom nebola prijatá. Národná rada Slovenskej republiky svojím uznesením z 31. mája 2013 č. 631 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti, Výboru NR SR pre sociálne veci a Výboru Národnej rady Slovenskej republiky pre pôdohospodárstvo a životné prostredie. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 rokovacieho poriadku. Výbor Národnej rady Slovenskej republiky pre hospodárske záležitosti o návrhu rokoval 8. októbra 2013 a uznesením č. 202 ho odporučil Národnej rade Slovenskej republiky schváliť. Ústavnoprávny výbor Národnej rady Slovenskej republiky a Výbor Národnej rady Slovenskej republiky pre financie a rozpočet o návrhu rokovali 8. októbra 2013 a neprijali uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Výbor Národnej rady Slovenskej republiky pre sociálne veci a Výbor Národnej rady Slovenskej republiky pre pôdohospodárstvo a životné prostredie nepredložili v stanovenom termíne gestorskému výboru svoje stanoviská. Tieto dva výbory rokovali o návrhu po schôdzi gestorského výboru, ale ani tak nepredložili k predkladaným stanoviskám žiadne platné uznesenie Z uznesení výborov Národnej rady Slovenskej republiky teda, ktoré sú pod bodom III tejto informácie, teda nevyplývajú žiadne pozmeňujúce ani doplňujúce návrhy. Gestorský výbor rokoval o spoločnej správe výborov 15. októbra 2013 a spoločnú správu neschválil. Ďakujem pekne. Pani predsedajúca, môžte otvoriť rozpravu.
Bugár, Béla, podpredseda NR SR (2019-10-24):
Ďakujem. Otváram všeobecnú rozpravu. Pýtam sa, či sa hlási niekto ústne do rozpravy k tomuto bodu. Nie. Vyhlasujem možnosť sa prihlásiť do rozpravy za skončenú a, samozrejme, tak ako avizoval pán navrhovateľ, pán poslanec Martin Kotleba, teraz bude mať slovo. Nech sa páči, môžte vystúpiť.
Kollár, Boris, predseda NR SR (2022-12-02):
Prosím, prezentujme sa a hlasujeme. (Hlasovanie.) Prítomných 130 poslancov, za 72, proti 27, zdržalo sa 31. Konštatujem, že sme schválili návrh novely zákona č. 330/1991 Zb. o pozemkových úpravách. Budeme pokračovať hlasovaním v druhom čítaní o návrhu poslancov Andrejuvovej, Grendela, Šeligu, na vydanie zákona, ktorým sa mení a dopĺňa zákon č. 154/2001 Z. z. o prokurátoroch a právnych čakateľov prokuratúry. Je to tlač 1258, bod 53 schváleného programu. Spoločným spravodajcom je člen výboru... (Predsedajúci prevzal interný telefonický hovor.) Nemám tunák uvedeného spravodajcu, takže z ústavnoprávneho výboru prosím niekoho, aby hlasovanie uvádzal. (Reakcia z pléna: „Aká tlač?“ ) Je to tlač 1258. Neviem, ako ste sa dohodli, kto to bude. Takže Baránik. Nech sa páči, pán poslanec Baránik. (Hlasy v sále.) (Hlasovanie o návrhu poslancov Národnej rady Slovenskej republiky Anny Andrejuvovej, Gábora Grendela a Juraja Šeligu na vydanie zákona, ktorým sa mení a dopĺňa zákon č. 154/2001 Z. z. o prokurátoroch a právnych čakateľov prokuratúry v znení neskorších predpisov , tlač 1258.)
Čaučík, Marián, poslanec NR SR (2024-05-15):
Ďakujem. Pán kolega Hajko, povedal si, že účelom vládneho návrhu zákona o Slovenskej televízii a rozhlase je vymeniť ľudí do vedenia. Presne tak ten vládny zámer čítame všetci, ani sa to inak čítať nedá. Ale ako si správne upozornil, novinkou je, že za účelom výmeny vedenia sa ruší sama inštitúcia a toto považujem za neprípustné. Takto sa to naozaj nemá robiť. Účelový zákon na odvolanie vedenia RTVS účelovo zruší inštitúciu, aby ju nahradil novou. Teda fungujúca inštitúcia sa ruší len preto, aby sa zmenilo jej vedenie. Verejnoprávne médium sa nemôže stať fackovacím panákom pre politikov. Preto sa tiež pridávam k tvojej výzve. Poďme sa rozprávať o tom, akú úlohu majú verejnoprávne médiá a aké je ich miesto v spoločnosti. Má byť médium verejnej služby a nemá slúžiť politikom. Pre mňa je toto naozaj otázka dôvery alebo straty dôvery ľudí v inštitúcie, ktorou prechádzame v celej spoločnosti, máme určitú krízu dôvery ľudí, občanov k inštitúciám. V tomto prípade hazardujeme s dôverou vo verejnoprávnu inštitúciu, ktorá stále požíva nie malú dôveru v našej spoločnosti. Preto nerobme kroky, aby sa táto dôvera prehrala, kolegovia a kolegyne z koalície.
Pčolinský, Peter, poslanec NR SR (2016-10-21):
A prečo ideš preč? (Reakcia z pléna.) Prosím?! Čo si povedal? Čo si povedal?! (Reakcia z pléna.) Poď mi to povedať do očí. Poď mi to povedať do očí! Kto si ty?! (Prerušenie vystúpenia predsedajúcou.)
Vitteková, Anna, poslankyňa NR SR (2015-12-09):
Pokiaľ ide o druhý pozmeňujúci návrh pána poslanca Gála, nemôžeme o ňom hlasovať, lebo sme schválili body 16, 17, 25, 26, 27 a 28 spoločnej správy.
Pellegrini, Peter, predseda NR SR (2014-12-03):
Prezentujme sa a hlasujme o bodoch zo spoločnej správy 1 až 3 s odporúčaním gestorského výboru schváliť. (Hlasovanie.) Prítomných 136 poslancov, za 81, proti 1, zdržalo sa 54 poslancov. Návrh sme schválili.
Bugár, Béla, podpredseda NR SR (2010-11-03):
Pán poslanec Rafaj, nech sa páči, môžte reagovať na faktické.
Simon, Zsolt, poslanec NR SR (2013-10-16):
Ďakujem pekne. Pán kolega Štefanec, no v plnej miere s tebou súhlasím. A musím povedať, že toto je opäť, zdá sa, jeden z tých zákonov, ktoré vláda Roberta Fica šije pre svoju finančnú skupinu. Je smutné, že sestričky darmo stanujú pred Úradom vlády. Ony nemajú prístup k peniazom. Tam sa nenájde priestor. Učitelia majú tiež problém. Obce majú tiež problém. Ale finančným skupinám zákon prijmeme tak, aby dostali peniaze na budúci rok, aby mali vykryté straty, aby mali zisky, však, áno, budú mať všetko, lebo sú koaličným partnerom vlády SMER. Toto je štandardné smerácke riešenie. Ďakujem.
B. Bugár, podpredseda NR SR: (2004-03-04):
Vyhlasujem tajné hlasovanie za skončené. Navrhujem vzhľadom na to, že sa budú sčítavať hlasy, aby sme dnešné rokovanie prerušili a pokračovali zajtra ráno o 9.00 hodine. Samozrejme, najprv nás oboznámia s výsledkami tajných volieb a potom budeme pokračovať tak, ako sme sa rozhodli. (Hlasy v sále.) Zatiaľ o druhom kole nechcem hovoriť, lebo uvidíme. Ak bude prípadne druhé kolo, tak, samozrejme, najskôr utorok. To znamená, ak v prvom kole tieto voľby nebudú úspešné, tak najskôr až v utorok bude druhé kolo volieb. Takže zajtra ráno o 9.00 hodine. Dovidenia. (Prerušenie rokovania o 18.15 hodine.)
J. Slabý, poslanec: (2008-09-10):
Konštatujem, že uvedený návrh spĺňa z formálno-právnej stránky všetky náležitosti. Zo znenia vládneho návrhu zákona je zrejmý aj účel navrhovanej úpravy. Problematika vládneho návrhu zákona je upravená v práve Európskych spoločenstiev i v práve Európskej únie. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky navrhujem, aby vládny návrh zákona prerokovali nasledovné výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo, životné prostredie a ochranu prírody a Výbor Národnej rady Slovenskej republiky pre financie, rozpočet a menu. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný vládny návrh zákona prerokovali do 20. októbra 2008 a gestorský výbor do 21. októbra 2008. Pani podpredsedníčka, skončil som, otvorte, prosím, rozpravu.
Valocký, Jozef, poslanec NR SR (2020-10-13):
Ďakujem pekne, pán predseda. Pán Dostál, tiež som prekvapený, ako zjemňujete rétoriku, pretože boli sme zvyknutí u vás, že keď sa robili skrátené konanie, ste bol významný a hlasný kritik. Na druhej strane musím s vami aj trošku súhlasiť v tom, čo ste povedali. Minister sa nám stratil v lete na niekoľko týždňov. Nebolo ho vidieť ani počuť. Hlavný hygienik vydával rozhodnutia pravdepodobne protiprávne a teraz tu máme sedieť a riešiť zrýchlené konanie, kde ohrozujeme práva ľudí, občanov. Dnes na zdravotníckom výbore sme sa dozvedeli to, čo povedal aj pán predseda parlamentu, že minister je ochotný stiahnuť niektoré ustanovenia tohoto zákona. Tak potom načo ich tam vôbec dával? Ja sa čudujem hlavnému hygienikovi, tak ako som povedal na zdravotníckom výbore, že vôbec toto si nechá na hlavu všetko navešať, pretože on bude zodpovedný potom za riešenie týchto problémov. Aj doteraz, veď neni žiadny problém prijať nejaké uznesenia alebo nejaké opatrenia. Rozhodne vláda, dá vyhlášku a všetko platí. Neviem, načo ideme takto rýchlo a zbytočne do obmedzovania ľudských práv. A sú tam mnoho, a teda viacero nezmyslov v tomto zákone, o ktorom by bolo potrebné dlhšie diskutovať. Ďakujem pekne.
Rafaj, Rafael, poslanec NR SR (2010-08-06):
Ďakujem pekne za slovo, pán predsedajúci. Vážení členovia vlády... (Prerušenie vystúpenia predsedajúcim.)
Dubéci, Martin, poslanec NR SR (2023-12-18):
Ďakujem za slovo, pán predsedajúci. Najprv teda oceňujem informáciu pani poslankyne Petrík o tom, že už v VII. volebnom období sme tu mali pokus, ktorý stroskotal na tom, že tam nebola dostatočná doložka. Zdá sa, že teraz tento pokus prejde cez ministerstvo financií, tak gratulujem navrhovateľom a celej vláde teda, že štandardy idú dole. No ale k tomu podstatnému, k tomu meritórnemu. Ja oceňujem ten pozmeňujúci návrh, lebo povie sa tu veľa vecí, ale zostaňme pri tých základných faktoch. Dvoch posledných riaditeľov SIS zobrala polícia. SIS je jedna z najkontroverznejších, najproblematickejších inštitúcií v celej tejto krajine za posledných 30 rokov. A my v tejto krajine s týmto všetkým ideme meniť postavenie tajnej služby bez toho, aby sme mali o tom akúkoľvek diskusiu. Tu sedí minister vnútra v tejto miestnosti a nepovie nám k tomu nič. Tu sa nikto nedopátra k tomu, že ako sa to stane, že z hlbín legislatívneho procesu, teda z hlbín legislatí... zrazu sa na vláde pred troma týždňami zjaví návrh, že teda ideme meniť postavenie SIS, a všetci proste tichučko šúchame nohami a ideme si to schváliť. A ja milujem, naozaj milujem to, čo pán minister Taraba a ďalší hovoria v diskusných reláciách tento víkend, ako my chceme mať európske sadzby, ako my sa chceme vrátiť na európsku úroveň. Tak, kolegovia, ak my sa chceme vrátiť na európsku úroveň v tomto, tak sa vráťme aj v tom, že budeme mať normálny európsky legislatívny proces, lebo to neexistuje krajina v Európe, v ktorej by si dovolili meniť postavenie tajnej služby bez toho, aby o tom prebehla zásadná spoločenská diskusia, a vy tu hovoríte niečo o európskych, o európskej diskusii a európskej úrovni, keď príde na sadzby vašich kamarátov. Prepáčte, ale to je absolútne neskutočné a ja nechápem, ako tu ešte, no ja už neviem byť pokojný v tomto. Naozaj neviem byť pokojný, sa tu tváriť, že toto je niečo normálne, a tu budeme 75-krát opakovať ten istý argument bez toho, aby niekto o tom niečo povedal. (Prerušenie vystúpenia časomerom. Potlesk.)
P. Paška, predseda NR SR: (2008-11-04):
(Hlasovanie.) 128 prítomných, 120 za, 4 sa zdržali, 4 nehlasovali. Návrh uznesenia sme schválili. Pán poslanec Urbáni uvedie hlasovanie o návrhu uznesenia k Národnému programu reforiem Slovenskej republiky na roky 2008 – 2010 , tlač 825.
Laššáková, Jana, podpredsedníčka NR SR (2014-11-09):
Pán poslanec Matovič...
Blanár, Juraj, podpredseda NR SR (2022-12-07):
Pán poslanec Peter Pollák s faktickou poznámkou.
Zmajkovičová, Renáta, podpredsedníčka NR SR (2013-02-07):
Pán poslanec Přidal.
P. Hrušovský, predseda NR SR: (2003-09-23):
(Hlasovanie.) 137 prítomných, 81 za návrh, 3 proti, 51 sa zdržalo, 2 nehlasovali. Návrh sme schválili. Prosím ďalší návrh, pani poslankyňa. E. Dolník, poslankyňa: Keďže nie sú ďalšie pozmeňujúce návrhy, pán predseda, môžeme hlasovať o tom, aby sme prerokovali tento návrh zákona v treťom čítaní. Mám súhlas gestorského výboru.
Marcinčin, Anton, poslanec NR SR (2010-12-15):
Vážený pán predsedajúci, vážené dámy, vážení páni, dovoľte, aby som predniesol návrh uznesenia...
Heger, Eduard, poslanec NR SR (2018-12-03):
Ďakujem veľmi pekne, pani predsedajúca. Podávam informáciu o prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov (tlač 1032), vo výboroch Národnej rady Slovenskej republiky. Národná rada Slovenskej republiky uznesením č. 1299 z 25. júna 2018 pridelila predmetný návrh zákona skupiny poslancov Národnej rady Slovenskej republiky na prerokovanie týmto výborom: Ústavnoprávnemu výbor Národnej rady Slovenskej republiky, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre pôdohospodárstvo a životné prostredie. Určila zároveň Výbor Národnej rady Slovenskej republiky pre hospodárske záležitosti ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. K návrhu zákona zaujali výbory Národnej rady Slovenskej republiky tieto stanoviská: Ústavnoprávny výbor Národnej rady Slovenskej republiky prerokoval návrh zákona dňa 9. októbra 2018 a neprijal uznesenie, keďže návrh uznesenia nezískal súhlas nadpolovičnej väčšiny prítomných poslancov podľa § 52 ods. 4 zákona o rokovacom poriadku Národnej rady Slovenskej republiky v znení neskorších predpisov a čl. 84 ods. 2 Ústavy Slovenskej republiky. Výbor Národnej rady Slovenskej republiky pre pôdohospodárstvo a životné prostredie prerokoval návrh zákona dňa 10. októbra 2018 a neprijal uznesenie, keďže návrh uznesenia nezískal súhlas nadpolovičnej väčšiny prítomných poslancov podľa § 52 ods. 4 zákona o rokovacom poriadku Národnej rady Slovenskej republiky v znení neskorších predpisov a čl. 84 ods. 2 Ústavy Slovenskej republiky. Výbor Národnej rady Slovenskej republiky pre hospodárske záležitosti prerokoval návrh zákona dňa 15. októbra 2018 a neprijal uznesenie, keďže návrh uznesenia nezískal súhlas nadpolovičnej väčšiny prítomných poslancov podľa § 52 ods. 4 zákona o rokovacom poriadku Národnej rady Slovenskej republiky v znení neskorších predpisov a čl. 84 ods. 2 Ústavy Slovenskej republiky. Návrh spoločnej správy výborov vrátane záverečného stanoviska k návrhu zákona prerokoval gestorský výbor na svojej 66. schôdzi dňa 16. októbra 2018. Gestorský výbor neprijal uznesenie o schválení spoločnej správy výborov, nakoľko návrh nezískal potrebný súhlas nadpolovičnej väčšiny prítomných členov výboru. Vážená pani predsedajúca, otvorte, prosím, rozpravu.
Pellegrini, Peter, podpredseda NR SR (2020-09-17):
Poprosím o kľud v rokovacej sále. (Povedané súbežne s rečníkom.)
P. Paška, predseda NR SR: (2010-02-09):
(Hlasovanie.) 138 prítomných, 108 za, 30 sa zdržalo. Tieto body zo spoločnej správy sme schválili.
Jurinová, Erika, podpredsedníčka NR SR (2014-11-08):
Pán poslanec Kolesík.
Bugár, Béla, podpredseda NR SR (2018-05-10):
Nech sa páči, pán poslanec Baška, môžte reagovať na faktické poznámky.
Halgašová, Jarmila, poslankyňa NR SR (2022-03-23):
Ďakujem pekne. Chcem upozorniť, že mi zlyhalo zrejme hlasovacie zariadenie. Pri hlasovaní č. 164 som hlasovala proti a hlasovacie zariadenie mi vykázalo, že za. Ďakujem.
Košútová, Magda, poslankyňa NR SR (2013-02-06):
Ďakujem pekne za slovo. Pán poslanec Záhumenský, som rada, že si urobil tento malý exkurz do minulosti, a každý, kto nemá krátku pamäť, vie, ako to bolo pred viac ako desiatimi rokmi. Pracovné príležitosti v poľnohospodárstve sa zlikvidovali, konečne sme pochopili mantru, že trh všetko vyrieši, že táto mantra už neplatí. Zlikvidovali sme chmeliarstvo, zemiakarstvo, živočíšnu výrobu a tak ďalej, a tak ďalej. Ťažko bude teraz dávať, zavádzať nové materiálne možnosti do obnovenia týchto výrob. Nemuseli by byť dotácie, ja som ich nikdy nebrala v podstate, keď som podnikala v poľnohospodárstve. Ale myslím si, že všetci by mali mať približne rovnaké podmienky, aby sa nepostavil na štartovú čiaru zdravý šprintér a jednonohý bežec, potom je, nie je ťažké zistiť, ako tento zápas dopadne. A takto to vyzerá aj s naším slovenským poľnohospodárstvom. Ďakujem.
Novotný, Viliam, poslanec NR SR (2012-04-04):
Sľubujem. (Potlesk.)
Bugár, Béla, podpredseda NR SR (2016-10-12):
Ďakujem. Ďalej v rozprave vystúpi pán poslanec Rajtár.
Kollár, Jozef, poslanec NR SR (2015-03-25):
Ďakujem pekne za slovo. Vážená pani predsedajúca, vážená pani predkladateľka, dámy a páni, predkladám informáciu k predloženému návrhu zákona. Konštatujem, že návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet a Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 30. apríla a gestorský výbor do 4. mája tohto roku. Pani predsedajúca, skončil som, otvorte, prosím, rozpravu.
Bittó Cigániková, Jana, poslankyňa NR SR (2023-03-14):
No, Vlaďka, mrzí ma, že musíš týmto prechádzať, lebo to nie je len toto jedno čítanie. Ty sa o toto snažíš už roky a roky sa snažíš poctivo diskutovať, debatovať. Mrzí ma, že opäť, opäť musíš prechádzať týmto. O to viac oceňujem stále tvoju vecnú argumentáciu napriek tomu, že to pre teba asi je ťažké. Chcem povedať k tomu teda, čo sa stále okolo točíme. No veď ak je problém, že nie je miesto v nemocniciach, bolo tu povedané, sú na to vyhradené peniaze. Predkladateľka dokonca ustúpila, nechcela, ale ustúpila aj v tom, aby tam nemohlo byť viacej osôb, aby tam teda ten rodič bol na tej stoličke, keď už tam nie je, ale aspoň aby nejakú možnosť mal. Keď je tam teda stres z toho rodiča, že bude zasahovať do zdravotnej starostlivosti, lekár predsa môže mať a má podľa toho zákona, podľa toho návrhu zákona má posledné slovo. Aj toto je tam dokonca napísané, že v prípade, ak je možné toto poskytnúť, aj toto pôvodne pani Marcinková keby mohla, tak by dala výhradné právo len tým deťom, ale brala ohľady na všetky pripomienky v procese. Viem to, lebo ja som chodila za ňou s tými pripomienkami z nemocníc a snažila sa tomu vyhovieť. Keď sú problém peniaze, ešte raz opakujem, sú tam vyhradené na to prostriedky, tak nerobme to, že teraz neschválime návrh zákona, ktorý môže konečne správnym smerom tie peniaze nasmerovať a to tak, aby sa rozšírili tie nemocnice, potrebujú to aj ony a potrebujú to aj rodičia. Veď tu už žime v 21. storočí, kde nielen zdravotníci majú svoje práva, ktoré im v žiadnom prípade nechceme uprieť, ale kde aj deti majú svoje práva. My to teraz ideme popierať, lebo my na to nie sme pripravení? Aké nie sme pripravení? Samozrejme, že pripravení sme, len potrebujeme nájsť cestu, ako sa to dá, nie, ako sa to nedá, kolegovia. Vlaďa Marcinková tú cestu našla, tak vás prosíme, aby ste sa k nej mali odvahu pridať.
Blanár, Juraj, podpredseda NR SR (2022-09-28):
S faktickou poznámkou pán poslanec Lehotský.
Brixi, Otto, poslanec NR SR (2012-04-04):
Sľubujem. (Potlesk.)
Pčolinský, Peter, podpredseda NR SR (2022-12-13):
Ďakujem pekne, pán minister. Dávam slovo spravodajcovi z ústavnoprávneho výboru poslancovi Lukášovi Kyselicovi, aby informoval Národnú radu o výsledku rokovania výboru a aby odôvodnil návrh a stanovisko gestorského výboru.
Pellegrini, Peter, predseda NR SR (2015-05-13):
Hlasujeme o bode 5 spoločnej správy. (Hlasovanie.) Prítomných 139 poslancov, za hlasovalo 78, proti bolo 55, zdržalo sa 6. Bod sme schválili.
Hrnčiar, Andrej, podpredseda NR SR (2017-11-30):
Pán poslanec Žarnay.
Shahzad, Silvia, poslankyňa NR SR (2018-06-12):
Pani kolegyňa, úplne s vami súhlasím, že táto novela aspoň na začiatku, tak ako prišla, ani omylom nebola veľká novela. Väčšinou to bolo len o číslach a nejaké systémové zmeny tam chýbali. Aj preto si myslím, že očakávania budú aj naďalej veľké, lebo v tomto smere sa toho zas až tak veľa nezmenilo, a že verím, že to nebolo posledné slovo od pána ministra k tomuto návrhu zákona a že v tomto volebnom období ešte nejaké zmeny, s nejakými ďalším zmenami príde. Čo sa týka opatrovateľov, tak naozaj je tam, ide tam o zvýšenie príspevku na opatrovanie, ale už som to niekoľkokrát hovorila, že tie ďalšie obmedzenia tam zostávajú. Len za posledné dva dni sa na mňa obrátilo niekoľko mamičiek, ktoré, ktoré sú zúfalé z toho, že naozaj je to obmedzenie dvojnásobku životného minima ich príjmu, je pre nich veľmi obmedzujúce, pretože, pretože sú väčšinou samy, musia sa starať o deti, musia si zabezpečiť živobytie, nikto sa ich nepýta, z čoho budú platiť nájom, z čoho budú platiť stravu a z čoho zabezpečia deťom zdravotnú starostlivosť, a musia byť aktívne. Ale táto aktivita sa, žiaľ, trestá. Rovnako sa pripájam, že osobná asistencia naozaj môže, alebo toto zvýšenie príspevku na osobnú asistenciu naozaj nemusí byť dostatočné, a hovorím to ja úplne od začiatku, lebo ja od začiatku tvrdím, že tá úplne minimálna hranica mala byť nad 4 eurá. Nad 4 eurá, nie do 4. A to je... (Prerušenie vystúpenia časomerom.)
Grendel, Gábor, podpredseda NR SR (2023-02-14):
Pán spravodajca, so záverečný slovom.
Sulík, Richard, predseda NR SR (2010-12-01):
Prosím, hlasujte teraz. (Hlasovanie.) Zo 147 prítomných poslancov hlasovalo 78 za, 63 proti, 6 sa zdržali. Tento návrh bol schválený. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Hlási sa niekto do rozpravy? Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku.
Ďuriš Nicholsonová, Lucia, podpredsedníčka NR SR (2017-09-08):
Ďakujem pekne za uvedenie návrhu zákona a teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Karolovi Galkovi. Nech sa páči.
Miškov, Juraj, minister hospodárstva SR (2011-02-02):
Vážený pán predsedajúci, vážené panie poslankyne, vážení páni poslanci, návrh zákona, ktorým sa zrušuje zákon č. 429/2008 Z. z. o podávaní cenových návrhov obchodných spoločností, predkladám do prvého čítania s cieľom upraviť postup pri podávaní cenových návrhov obchodnými spoločnosťami a iných návrhov v cenovom konaní podľa § 14 ods. 1 zákona č. 276/2001 Z. z. o regulácii v sieťových odvetviach tak, že po zrušení zákona č. 429/2008 Z. z. bude možné pri podávaní cenových návrhov postupovať bez podmienky schváliť návrh valným zhromaždením spoločnosti. Doposiaľ platný zákon č. 429/2008 Z. z. totiž podanie cenového návrhu uskutočnením valného zhromaždenia podmieňuje. Nový postup pri podávaní cenových návrhov po zrušení zákona č. 429/2008 Z. z. umožní obchodným spoločnostiam pri podávaní cenových návrhov postupovať v súlade s rozhodnutím predstavenstva spoločnosti, čim dôjde k odstráneniu zvýšenej administratívnej záťaže pre tieto podnikateľské subjekty. A tiež dôjde k zníženiu nákladov obchodných spoločností v prípade, že disponujú väčším množstvom minoritných akcionárov. A v konečnom dôsledku dôjde k zlepšeniu podnikateľského prostredia. Návrh zákona nebude mať vplyv na verejné financie ani na zamestnanie, ani na rozpočty obcí a samosprávnych krajov, nezakladá nárok na rozpočet existujúcich štátnych fondov, nemá priamy dopad na životnú úroveň obyvateľstva a dopad na životné prostredie, materiál bude mať pozitívny vplyv na tvorbu a rozvoj podnikateľského prostredia. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu a ďakujem za pozornosť.
Kollár, Boris, predseda NR SR (2022-04-27):
Prosím, prezentujme sa a hlasujeme. (Hlasovanie.) Prítomných 143 poslancov, za 48, proti 83, zdržalo sa 12. Uvedený návrh sme neschválili. (Potlesk.) Teraz budeme hlasovať o bode 13 schváleného programu, ktorým je druhé čítanie o vládnom návrhu zákona o zriadení správnych súdov (tlač 917). Spravodajcom je člen ústavnoprávneho výboru pán poslanec Alojz Baránik. Prosím ho, aby hlasovanie uvádzal. (Hlasovanie o vládnom návrhu zákona o zriadení správnych súdov a o zmene a doplnení niektorých zákonov , tlač 917.)
Blaha, Ľuboš, podpredseda NR SR (2024-01-17):
Ako ďalšia sa do rozpravy prihlásila pani poslankyňa Veronika Remišová. (Doznievanie potlesku.) Nech sa páči, máte slovo.
Laššáková, Jana, podpredsedníčka NR SR (2015-12-21):
Na vystúpenie pána poslanca s faktickou poznámkou pán poslanec Fronc. Končím možnosť prihlásiť sa s faktickými poznámkami. Nech sa páči, pán poslanec, máte slovo.
Paška, Pavol, predseda NR SR (2013-03-19):
(Hlasovanie.) 135 prítomných, 101 za, 1 proti, 32 sa zdržalo, 1 nehlasoval. Tieto body sme schválili.
Zmajkovičová, Renáta, podpredsedníčka NR SR (2014-03-25):
S faktickými poznámkami dvaja poslanci. Uzatváram možnosť prihlásiť sa. Pán poslanec Lipšic.
Kollár, Boris, predseda NR SR (2022-04-27):
Prosím, prezentujme sa a hlasujeme. (Hlasovanie.) Prítomných 144 poslancov, za 94, proti 12, zdržalo sa 38. Uvedený návrh sme schválili.
Paška, Pavol, predseda NR SR (2012-12-18):
Faktické poznámky páni poslanci Brocka a pani poslankyňa Žitňanská a pán poslanec Gál. Končím možnosť sa prihlásiť. Pán poslanec Brocka.
Grendel, Gábor, podpredseda NR SR (2022-02-02):
Pán poslanec Vašečka.
P. Hrušovský, podpredseda NR SR: (2001-10-18):
Otváram rozpravu o tomto bode programu. Konštatujem, že do rozpravy som dostal jednu písomnú prihlášku, a to pána spoločného spravodajcu Sopka. Pán poslanec, nech sa páči, máte slovo.
Ďuriš Nicholsonová, Lucia, podpredsedníčka NR SR (2018-09-12):
Pán poslanec Heger.
P. Paška, predseda NR SR: (2008-09-09):
Otváram rozpravu. Písomná prihláška nie je, takže sa pýtam, kolegyne, kolegovia, či sa chce niekto prihlásiť ústne. Nie. Vyhlasujem rozpravu za skončenú a prerušujem rokovanie o tomto bode programu. Pán podpredseda vlády, poprosím vás, aby ste v prvom čítaní uviedli vládny návrh zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov , je to tlač 726.
Žiga, Peter, podpredseda NR SR (2024-06-27):
Pán poslanec Dostál.
Zmajkovičová, Renáta, podpredsedníčka NR SR (2014-06-04):
S faktickými poznámkami sa hlásia traja poslanci. Uzatváram možnosť prihlásiť sa s faktickou. Pán poslanec Kaník.
Laššáková, Jana, podpredsedníčka NR SR (2012-10-25):
Pán poslanec Viskupič, nech sa páči.
Záborská, Anna, poslankyňa NR SR (2023-06-15):
Ďakujem pekne, pán podpredseda. (Zaznievanie gongu.) Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrušovský, Pavol, podpredseda NR SR (2011-06-30):
Pani poslankyňa Gabániová bola posledná prihlásená do rozpravy písomne. Otváram teraz možnosť prihlásiť sa ďalším pánom poslancom do rozpravy k prerokovávanému vládnemu návrhu zákona ústne. Celkom registrujem na svetelnej tabuli sedem pánov poslancov, ktorí chcú k prerokovávanému vládnemu návrhu zákona vystúpiť ústne. Končím možnosť ďalších prihlášok do rozpravy. Pán poslanec Novotný, Kvasnička, Valocký, Kalist, Gaľa, Lazar, Ondruš. Pán predseda výboru, máte slovo.
Grendel, Gábor, podpredseda NR SR (2021-09-16):
Ďakujem, pán minister. Dávam teraz slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Jánovi Benčíkovi.
Kočiš, Eduard, poslanec NR SR (2022-10-06):
Veľmi pekne ďakujem za slovo, pán predsedajúci. Pán kolega Šeliga, vo svoje rozprave ste tak veľmi zvláštne chcel navodiť dojem, že v podstate ani v prokuratúre, ani na súdoch, ani v polícii sa nedeje nič také, čo by malo v ľuďoch, občanoch Slovenskej republiky, politikoch, vyšetrovateľoch, sudcoch vzbudzovať nejaký zvláštny dojem, že sa tu dejú nejaké nekalosti, práve naopak. Všetko je čisté ako ľalia poľná, všetko sa deje v rámci zákona a všetko sa deje iba tak, ako to judikatúra a všetky procesné úkony, ktoré v rámci vyšetrovacích procesov umožňujú. Ja sa však pýtam, nemala by byť polícia, prokuratúra, súdy, nemali by byť naozaj čisté? Nemali by byť naozaj nezaujaté? Nemali by konať čestne a iba v rámci zákonnosti a v medziach zákona, tak ako to umožňuje a hlavne predikuje Ústava Slovenskej republiky? Ja sa nebudem nikdy zastávať nikoho, kto pochybil nejaký zákon, kto porušil zákon, kto sa správal tak ako zákony Slovenskej republiky neumožňujú, cadere cui cada – padni, komu padni. To sú aj slová vás ako čelného predstaviteľa toho, v úvodzovkách poviem, slušného prevratu, ktorý ste mali so svojimi stúpencami, prívržencami, sympatizantmi, akokoľvek by sme to nazvali, na námestiach, ale príliš horlivo alebo príliš svedomito, teraz vystupujete nejakým zvláštnym a iným spôsobom. Čiže naozaj sa musíme pozrieť na celú situáciu tak, ako celá situácia je. Tieto prepisy nie sú vytrhnuté ani z kontextu, tieto prepisy nie sú čítané iba preto, aby sa čítali, tieto prepisy sú naozaj holým a čistým faktom.
Matovič, Igor, poslanec NR SR (2023-11-16):
Ďakujem ti veľmi pekne za odvahu vystúpiť, však takéto prvé vystúpenie vždy je náročné (povedané so smiechom) pre ľudí, ktorí nie sú zvyknutí, ale ja si myslím, že ty to s ľahkosťou zvládneš do budúcna, tak ako si to zvládla aj teraz. Tak ako si spomínala tie 13. dôchodky, ja si myslím, že treba im to stále otrieskavať o hlavu a presne v takých príkladoch, ktorým ľudia rozumejú. Takže znova. Chudobná dôchodkyňa na Orave, ale kdekoľvek inde na Slovensku môže byť, vychovala poctivo štyri deti, strávila na materskej možno 12 rokov, kvôli tomu mala celý život nízky plat, čiže prvýkrát trpela za to, že sa rozhodla stať tým najkrajším povolaním, a to matkou. Na základe toho, že celý život mala nízky plat, na konci mala aj nízky dôchodok, tak to na Slovensku chodí. Ženy zarábajú o 20 % menej ako ich mužskí kolegovia a potom aj dôchodky majú adekvátne nižšie. Tejto žene my sme kvôli tomu, že mala nízky dôchodok, nadelili 300 eur 13. dôchodok. Jej deti, štyri, poctivo pracujú na Slovensku a zarábajú po 1 400 eur v priemere, plus-mínus, priemerná mzda. To znamená, že dostala rodičovský bonus tento rok 1 008 eur, dokopy 1 308 eur. Čo jej ide dať táto vláda organizovaného zločinu, ktorá nasľubovala, že nič nebude rušiť, a len bude pridávať? 13. dôchodok jej síce zvýši na 606 až v budúcom roku, nie tento rok, ako sľúbili. A potom možno môžu mať tie deti, môžu dať svojej mame polovičku 2 % z daní, 67 eur, dokopy to je 673. Koľko ale ona čakala? Ona čakala, že budúci rok dostane 670 13. dôchodok, lebo Pellegrini sľúbil, že to bude v priemere koľko za ten rok sa vypláca, a keďže jej deťom vrastie mzda z 1 400 na 1 500 približne, tak očakávala, že dostane na budúci rok 1 750. A ona dostane o 62 % menej. Mafia jej ukradne 1 077... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-10-29):
Pán poslanec Sulík.
M. Číž, podpredseda NR SR: (2007-02-02):
Čiže ak hovoríte o reklamách a podobných veciach, pokiaľ budeme hovoriť o klasických trhových aktivitách, nemáme s tým absolútne žiadny problém. Vy si začínate privatizovať verejný sektor. Sektor, ktorý je tradične neziskový. A chcete povedať, že nepoznáte inštitút neziskového hospodárenia v rámci Európskej únie ako inštitútu, ktorý je chránený a ktorý sa rozvíja a vážne sa chcete vydávať za ekonomického odborníka? Tak, prosím vás pekne, ak polemizujete, tak s tým, čo hovoríme. Vy privatizujete tradične regulovaný verejný neziskový priestor a v rámci neho potom hovoríme o výkladoch nielen na reklamu, ale na tú obrovskú masívnu kampaň, ktorá bola väčšia ako 2 mld. korún len za jeden rok v slovenských médiách, že jednoducho chýba a zaplatia ju tí adresáti z peňazí, ktoré sú verejné a majú slúžiť jednoznačne verejnému záujmu. V tom je ten základný problém, ak sa o tom bavíme. A potom nemá význam a viete, vy ste predstaviteľ radikálnej neoliberálnej teórie a uznávam, že nie až taký radikálny, pretože niektorí vaši kolegovia v tomto type myslenia dokonca uvažujú o privatizácii ministerstiev. To znamená, asi prídete skôr či neskôr s tým, že treba sprivatizovať ministerstvo obrany, dať reklamu, ušetriť 2 mld. prostriedkov z rozpočtu a potom demonštrovať právo na zisk. Pán Mikloš, veď to sú neuveriteľné hlúposti. Skúsme vrátiť tú diskusiu do korektnej, reálnej, odbornej roviny.
Šimečka, Michal, podpredseda NR SR (2024-04-16):
Ďakujem veľmi pekne. Otváram týmto rozpravu, do ktorej sa prihlásil jediný poslanec, a to pán poslanec Marek Lackovič, ktorý vystúpi za klub PS. Pán poslanec, máte slovo.
P. Hrušovský, podpredseda NR SR: (2002-04-11):
(Hlasovanie.) Prítomných je 114 poslancov, za 107, proti 1, zdržali sa 4, nehlasovali 2. Návrh sme schválili. Ďakujem pánovi poslancovi, prosím, aby uvádzal ďalšie hlasovanie o návrhu pána poslanca Malchárka na vydanie zákona, ktorým sa mení a dopĺňa zákon č. 368/1999 Z. z. o rezervách a opravných položkách na zistenie nákladov dane z príjmov , ktorý prerokúvame ako tlač 1413. Pán poslanec. V. Maňka, poslanec: V prvom hlasovaní budeme hlasovať o tom, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní.